Jennifer Lopez

Jennifer Lynn Affleck, også kjent som J. Lo og Jennifer Lopez, (født 24. juli 1969 i The Bronx New York City, New York) er en amerikansk skuespiller av puertorikansk opphav. Hun har også markert seg som sanger, motedesigner og danser.

Tidlig liv og oppvekst 
Jennifer Lopez er født og oppvokst i Castle Hill, et nabolag i The Bronx i New York. Foreldrene hennes kommer fra Puerto Rico, og faren, David Lopez, er en dataspesialist og moren, Guadalope, er en førskolelærer. Hun har to søstre som heter Lynda og Leslie. Lopez ble oppdratt som katolikk. Hun gikk på Preston High School, en katolsk pikeskole i Bronx. Hun ville følge en stor drøm, og forlot derfor moren og faren da hun var 18 år. Hun fikk jobb i et advokatfirma og tok dansejobber på kvelden og natten, og var samtidig hjemløs i en liten periode.

Karriere 
Hennes karriere begynte med en liten rolle i filmen My Little Girl i 1987. I 1991 fikk hun jobb som danser i komedieprogrammet In Living Color, der danserne i programmet ble kalt «Fly girls». I 1993 forlot hun programmet, og ble blant annet bakgrunnsdanseren til Janet Jackson  i musikkvideoen That’s The Way Love Goes. Etterhvert fikk hun flere småroller og noen få hovedroller i filmer, blant annet med skuespiller Jack Nicholson i filmen Blood and Wine og med Robin Williams i filmen Jack. Hun ble valgt ut til hovedrollen som avdøde Tejano-sangeren Selena Quintanilla-Pérez i filmen Selena i 1997. Filmen avstedkom en Golden Globe-nominasjon for beste kvinnelige hovedrolle. 

Hun fortsatte sin filmkarriere, men fikk i 1999 en platekontrakt i Epic Records. Hennes første album heter On The 6 og hadde to store hiter dette året, «If You Had My Love», som lå på førsteplass i flere land og «Waiting for Tonight». Hun er den første og eneste kvinnen som toppet listene samtidig i USA med et album og en film, med albumet J.Lo og filmen The Wedding Planner i 2001. Jennifer Lopez har utgitt 9 studioalbum og 3 samlealbum. Hun har hits som «Love Don't Cost a Thing», «Jenny from the Block», «I'm Real (Murder Remix)» og «On the Floor», som kom ut i 2011 og lå på førsteplass i 26 land.  

Hun var på sin første turné i Nord-Amerika med sin daværende ektemann Marc Anthony i 2007. Første verdensturné fant sted i 2012, året hun ga ut et Greatest Hits-album kalt Dance Again... The Hits. I 2016-2018 hadde hun sin «residency show» "All I Have" i Las Vegas. Artister som Mariah Carey, Britney Spears, Céline Dion og Shania Twain har også hatt sine egne residency shows i Las Vegas. Lopez feiret sin 50 årsdag i 2019 med turneen "It's My Party" i Nord-Amerika og noen land i Europa og Asia.  I 2020 fremførte hun sammen med Shakira i pauseshowet i Super Bowl. 

Hun har vært med i en rekke reklamekampanjer, og vært forsidepike for sider som Cosmopolitan, Marie Claire og Seventeen. Hun har sitt eget klesmerke, J.Lo, og har latt flere parfymer bli utviklet for sitt merke, blant annet «Glow By J.Lo», «Still», «Miami Glow», «Live», «Deseo», «Deseo Forever» og «Live Blue». Disse har solgt over 100 millioner tilsammen verden over. Hun har vært kåret til årets mest sexy kvinne i flere magasiner. 

Under Grammy utdelingen i år 2000 kom Jennifer Lopez i grønn Versace kjole med full utringning, som fikk massiv oppmerksomhet i media. Senere ble det kjent at det var grunnen til at Google Images ble til. 

I hennes senere karriere har hun vært dommer i sangkonkurransen American Idol (2011-2012, 2014-2016), talentkonkurransen Q'Viva! The Chosen (2012) og i dansekonkurransen World Of Dance (2017-2020). I 2016–2018 hadde hun hovedrolle i 3 sesonger i krim- og dramaserien Shades of Blue. Hun har produsert flere tv-konsepter, blant annet familedramaserien The Fosters. 

I 2019 spilte Lopez svindleren og stripperen Ramona i Hustlers, inspirert av virkelige hendelser. Fikk også en Golden Globe-nominasjon i 2020 for samme rolle, for beste kvinnelige birolle. I 2022 kom dokumentar-filmen "Halftime" ut på Netflix. Dokumentar-filmen setter fokus på hennes arbeidskapasitet, hovedsakelig i hennes senere prosjekter som Hustlers og pauseshowet i Super Bowl. Det vises at det var lenge snakk om at hun kom til å bli nominert til en Oscar for beste kvinnelige birolle for rollen Ramona i Hustlers, som fikk glimrende kritikker av filmkritikere. Drømmen ble ikke til da hun ikke ble nominert til Oscar. Under Super Bowl planlegging og øving, hadde Lopez problemer med at det bare var 6 minutter fremføring pr. artist (Jennifer Lopez og Shakira), og det vises i dokumentar-filmen at det var problemer med å legge til en meningsfull avslutning som representerte den latinske kulturen. Dette løste seg til slutt, med datteren Emme som starter med å synge "Let's Get Loud" i et bur, med et barnekor i bakgrunnen. Jennifer Lopez kommer deretter ut med det amerikanske flagget på den ene og Puerto Ricos flagg på andre siden, synger «Let's Get Loud» og datteren synger «Born in the USA» av Bruce Springsteen. Dette var rettet mot daværende amerikanske presidenten Donald Trump, som fremmet usikkerhet omklring ulike kulturer og folkeslag i USA.

Jennifer Lopez har vært nominert til Grammy to ganger. Hun har fått flere priser og utmerkelser for sin karriere, deriblant stjerne nr.  Hollywood Walk of Fame i 2013, Ikon pris i Billboard Music Awards i 2014, Michael Jackson Video Vanguard Awards i MTV Video Music Awards i 2018 og generasjonsprisen i MTV Movie Awards i 2022.

Privatliv 
Jennifer Lopez har ved siden av sin musikk og-filmkarriere vært kjent for sine mange forhold. López har tidligere vært sammen med Sean Combs (kjent som blant annet P. Diddy og Puff Daddy) og vært gift med Ojani Noa og backup-danseren Chris Judd. Hennes forlovelse i 2002 med skuespilleren Ben Affleck var lenge en mediebegivenhet. Ben Affleck ga en forlovelsesring til Jennifer som var verdt over 8,1 millioner NOK. De avsluttet forholdet i 2004. Samme året giftet hun seg med Marc Anthony, som hun fikk tvillingene Max og Emme med i 2008. I 2011 kunngjorde paret at de skilte lag. Høsten 2011 ble hun sammen med 18 år yngre backup-danseren Casper Smart som har vært et av og på forhold, men i 2016 ble forholdet helt slutt. Lopez hadde en liten flørt med rap-artisten Drake i 2016. I 2017-2021 var hun i et forhold med tidligere baseballspiller Alex Rodriquez som blant annet spilte for New York Yankees i 2004-2016. De forlovet seg i 2019, men i 2021 ble forlovelsen og forholdet slutt. Jennifer og Ben Affleck fant tilbake til hverandre i 2021, og i August 2022 giftet de seg. Lopez tok etternavnet Affleck, og heter nå Jennifer Lynn Affleck (bruker fortsatt Lopez og J.Lo til promotering i sin karriere).

Filmografi 
 1987: My Little Girl 
 1993: Lost In The Wild
 1995: My Family 
 1995: Money Train 
 1996: Jack
 1996: Blood and Wine 
 1997: Selena
 1997: Anaconda
 1997: U Turn 
 1998: Out of Sight
 1998: Antz (kun stemme)
 2000: The Cell 
 2001: The Wedding Planner
 2001: Angel Eyes 
 2002: Enough
 2002: Maid in Manhattan
 2003: Gigli
 2004: Jersey Girl 
 2004: Skal Vi Danse
 2005: Svigermonster
 2005: An Unfinished Life
 2006: Bordertown 2007: El Cantante 2010: The Back up Plan 2012: What to Expect When You're Expecting 2012: Istid 4: Kontinenter På Avveie (kun stemme) 2013: Parker 2014: Home (kun stemme) 2015: The Boy Next Door 2015: Lila & Eve 2016: Istid: På Kollisjonskurs (kun stemme) 2018: Second Act 2019: Hustlers 2022: Marry Me 2022: Shotgun Wedding 2022: The Mother Diskografi 
Album
 1999 – On the 6 2001 – J.Lo. 2002 – J To Tha L-O!: The Remixes (remix-album)
 2002 – This is me... then 2003 – The Reel me (DVD med musikkvideoer)
 2005 – Rebirth 2007 – Como Ama Una Mujer 2007 – Brave 2011 – Love? 2012 – Dance Again... The Hits (Samlealbum med hennes beste hits)
 2014 – A.K.A 2022 – Marry Me'' (soundtrack-album med Maluma)

Singler 
 1999 – «If You Had My Love»
 1999 – «No Me Ames» (Duett med Marc Anthony)
 1999 – «Waiting For Tonight»
 2000 – «Feeling So Good» (featuring. Fat Joe & Big Pun)
 2000 – «Let's Get Loud»
 2001 – «Love Don't Cost a Thing»
 2001 – «Play»
 2001 – «Ain't It Funny»
 2001 – «I'm Real»
 2001 – «I'm Real» (Murder Remix)» (featuring. Ja Rule)
 2002 – «Ain't It Funny» (Murder Remix)» (featuring. Ja Rule)
 2002 – «Alive»
 2002 – «I'm Gonna Be Alright» (Track Masters Remix) (featuring. Nas)
 2002 – «Jenny From The Block» (featuring. Jadakiss & Styles)
 2003 – «All I Have» (featuring. LL. Cool. J)
 2003 – «I'm Glad»
 2003 – «Baby I Love You»
 2005 – «Get Right»
 2005 – «Hold You Down» (featuring. Fat Joe)
 2006 – «Qué Hiciste»
 2007 – «Me Haces Falta»
 2007 – «Do It Well»
 2008 – «Hold It Don't Drop It»
 2009 – «Louboutins»
 2011 – «On The Floor» (featuring. Pitbull)
 2011 – «I'm Into You» (featuring. Lil Wayne)
 2011 – «Papi»
 2012 – «Dance Again» (featuring. Pitbull)
 2012 – «Goin' In» (featuring. Flo Rida)
 2013 – «Live It Up» (featuring. Pitbull)
 2014 – «I Luh Ya Papi» (featuring. French Montana)
 2014 – «First Love»
 2014 – «Booty» (featuring. Iggy Azaela)
 2015 – «Feel The Light»
 2016 – «Ain't Your Mama»
 2016 – «Love Makes The World Go Around» (featuring. Lin–Manuel Miranda) »
 2016 – «OlvÎdame y Pega La Vuelta» (Duet med Marc Anthony)
 2016 – «Chegaste» (Duett med Roberto Carlos)
 2017 – «Ni Tú Ni Yo (feat. Gente de Zona)
 2017 – «Amor, Amor, Amor» (feat. Wisin)
 2018 – «Us»
 2018 – «El Anillo» 
 2018 – «Dinero» (featuring. DJ Khaled & Cardi B)
 2018 – «Te Guste» (featuring. Bad Bunny)
 2018 – «Limitless» 
 2019 – «Medicine» (featuring. French Montana)
 2019 – «Baila Conmigo» 
 2020 – «Pa' Ti»   (featuring. Maluma)
 2020 – «Lonely»  (featuring. Maluma)
 2020 – «In The Morning» 
 2020 – «It's The Most Wonderful Time Of The Year» (cover med Stevie Mackey & The Eleven)
 2021 – «Cambia El Paso» (featuring. Rauw Alejandro)
 2022 – «On My Way» 
 2022 – «Marry Me» (featuring. Maluma)

Samarbeid med andre artister 
 2001 - Varierende artister til minne om 9/11 - "El Ultimo Adios (The Last Goodbye)"
 2001 - Varierende artister mot Aids - "What's Going On" 
 2006 - LL Cool J - "Control Myself" (featuring. Jennifer Lopez)
 2008 - Santana - "This Boy's Fire" (feauring. Jennifer Lopez)
 2011 - Will.i.am - "T.H.E. (The Hardest Ever)" (featuring. Jennifer Lopez & Mick Jagger)
 2012 - Wisin & Yandel - "Follow the Leader" (featuring. Jennifer Lopez)
 2013 - Flo Rida - "Sweet Spot" (featuring. Jennifer Lopez)
 2013 - Andrea Bocelli - "Quizás, Quizás, Quizás" (featuring. Jennifer Lopez)
 2014 - Wisin - "Adrenalina" (featuring. Ricky Martin & Jennifer Lopez)
 2014 - Ricky Martin - "Adrenalina (Spanglish Version)" (featuring. Wisin & Jennifer Lopez)
 2014 - Pitbull - "We Are One (Ole Ola)" (featuring. Jennifer Lopez & Claudia Leitte)
 2014 - Fat Joe - "Stressin" (featuring. Jennifer Lopez)
 2015 - Prince Royce - "Back It Up" (featuring. Jennifer Lopez & Pitbull)
 2015 - Álvaro Soler - "El Mismo Sol" (featuring. Jennifer Lopez)
 2015 - Jason Derulo - "Try Me" (featuring. Jennifer Lopez)
 2016 - Varierende artister for Orlando  - "Hands"
 2018 - Abraham Mateo "Se Acabò el Amor" (featuring. Jennifer Lopez & Yandel)
 2018 - Casper Magico, Nio Garcia & Cosculluela - "Te Botè II" (featuring. Jennifer Lopez, Wisin & Yandel) 
 2019 - Bryan Adams - "That's Strong How Our Love Is (featuring. Jennifer Lopez) 
 Det er flere samarbeid som ikke er gitt ut som singler.

Referanser

Eksterne lenker 
 
  Jennifer Lopez Online
  
 
 

Sangere fra USA
Skuespillere fra USA
Dansere fra USA
Personer fra USA av puertoricansk opphav
Personer fra New York City